Netwerk24 Sake & Souvignon Gesprekreeks – Innibos
Gesprekleier: Theo Vorster
Venue: ATKV-Boeke-oase, Hoërskool Nelspruit Kultuursentrum
Datum en tyd: Wo 26 Jun tot Vr 28 Jun 15:00
In hierdie gesprekke kom verskeie aktuele sake aan die bod. Theo Vorster gesels met kenners en jy word uitgenooi om saam te kom gesels.
Wo 26 Junie
Wanneer is genoeg nou eintlik genoeg – die somme agter beleggings, aftrede en die duurste foute wat mense maak. Die grootste risiko is dat jou geld opraak voor jou tyd opraak. Ons gesels oor die wiskundige beginsels op die pad na finansiële onafhanlikheid en lig die grootste en duurste foute uit wat mense op hul reise na finansiële vryheid maak.
Do 27 Junie
Diversifikasie en oorsese beleggings ­ – hoe, wanneer en die gevaarligte. Die enigste manier om risiko's en die wisselvalligheid van die finansiële markte te bestuur is om kapitaal oor 'n verskeidenheid bronne van inkomste, groei en risiko te versprei. Ons lê klem op buitelandse beleggings, die gevaarligte en watter geleenthede in ag geneem moet word wanneer kapitaal in die buiteland belê word.
Vr 28 Junie
Oor generasie-welvaart – van R1 m. tot R100 m. – wat is die kernbeginsels, foute en flaters? Om iets aan jou kinders of kleinkinders na te laat, hoe groot of klein ook al, is ons almal se doelwit. Met die oordrag van kapitaal na die volgende generasie is daar egter beginsels wat in gedagte gehou moet word en foute wat vermy kan word.